# Обавјештење о набавци – Коридор Vc – Пројекат изградње обилазнице Добој

# Избор понуђача у двије фазе – Позив за достављање пријава за изражавање интереса

|  |  |
| --- | --- |
| **Назив посла:** | Надзор над пројектовањем и извођењем радова на изградњи аутопута на Коридору Vc кроз Републику Српску – обилазница Добој, дионица од моста Руданка (укључујући и мост) до тунела Путниково брдо 2 (у даљем тексту: Посао). |
| **Број набавке:** | 9479-GPN-50603 |
| **Пословни сектор:** | Саобраћај |
| **Broj projekta:** | 50603 |
| **Финансира:** | Европска банка за обнову и развој |
| **Врста уговора:** | Консултантске услуге |
| **Врста обавјештења:** | Позив за изражавање интереса |
| **Датум објаве:** | 13. јануар 2020. |
| **Крајњи рок:** | 13. фебруар 2020. |
| **Појашњења:** | Све измјене и допуне и појашњења овог Обавјештења о набавци ће се објавити као измјене и допуне обавјештења, без других објава. Консултанти су дужни да повремено провјеравају да ли је обавјештење ажурирано. У супротном, ако не узму у обзир ове измјене код припреме пријаве за изражавање интереса, може им се десити да буду дисквалификовани или да добију казнене бодове у поступку оцјене пријава. |

|  |
| --- |
| 1. Босни и Херцеговини је Европска банка за обнову и развој (Банка) одобрила кредит за финансирање изградње аутопута на Коридору Vc кроз Републику Српску – обилазница Добој, дионица од моста Руданка (укључујући и мост) до тунела Путниково брдо 2. Република Српска (Корисник) и Јавно предузеће „Аутопутеви Републике Српске“ (Клијент) ће дио средстава овог кредита утрошити на одобрена плаћања по уговору за који се и објављује овај позив. 2. Клијент овим путем позива све заинтересоване да доставе пријаве за изражавање интереса за пружање услуга описаних у овом Обавјештењу (у даљем тексту: Услуге).   Након овог позива за достављање пријава за изражавање интереса, направићемо најужи избор квалификованих фирми на основу утврђених критерија за ову листу, а који су дати у овом Обавјештењу о набавци. Само они кандидати који уђу у најужи избор **ће бити позвани да доставе своје понуде.**   1. Листа кандидата који су ушли у најужи избор (кратка листа) ће се радити по такозваним „QBS“ процедурама (по којима се одабир заснива само на квалитети) у складу са политикама Европске банке за обнову и развој, детаљно описаним у политикама и правилима Банке о набавкама и Смјерницама за клијенте који управљају донаторима и консултантским пословима који се финансирају из зајма (Смјернице), а које се могу наћи на сљедећим страницама:   [www.ebrd.com](http://www.ebrd.com), ово Обавјештење о набавци, и Упуте консултантима: <https://drive.google.com/file/d/12dP_n0PaKMGIMLSd-CODVpxl6yycH1fD/view?usp=sharing>   1. **Агенција за имплементацију (Клијент):**   Јавно предузеће „Аутопутеви Републике Српске“ д.о.о.  Васе Пелагића 10  **Контакт клијента:**  Госп. Давор Вучковић  Јавно предузеће „Аутопутеви Републике Српске“ д.о.о.  Васе Пелагића 10  [dvuckovic@autoputevirs.com](mailto:dvuckovic@autoputevirs.com); [info@autoputevirs.com](mailto:info@autoputevirs.com)  00 387 51 233 670  Сви дописи и све пријаве за изражавање интереса се шаљу на e-mail горе наведене контакт особе.  **5. Опис пројекта:**  Клијент је тражио од Европске банке за обнову и развој (Банка) да обезбједи финансирање изградње аутопута на Коридору Vc кроз Републику Српску – обилазница Добој, дионица од моста Руданка (укључујући и мост) до тунела Путниково брдо 2 (Пројекат).  **6. Опис посла:**  Клијент ће направити ужи избор (кратку листу) квалификованих и оспособљених консултаната у намјери да од истих тражи да доставе понуде за обављање предметног Посла.  Очекивани резултат Посла је ангажовање консултаната на радовима **надзора над пројектовањем и изградњом 5,6 км новог аутопута заједно са свим повезаним локалним путевима и сљедећим главним објектима:**  • Профил тунела за аутопут **“Путниково брдо 1” у укупној дужини од 1,6 km**  **•** Профил тунела за аутопут **“Путниково брдо 2” у укупној дужини од 700 m (Ова дионица укључује и посљедњих 150 метара тунела који се налазе на територији Федерације БиХ плус око 200 метара послије тунела)**  **• Мост “Руданка” преко ријеке Босне**  **• Вијадукт “ Путниково брдо ”**  Основни циљ овог посла је извршавање обавеза и преузимање одговорности Надзора (Инжињера) у складу са условима уговора који ће се базирати на „Условима уговарања за постројења и пројектовање – изградњу“ („ФИДИК“, жута књига), прво издање 1999. које је објавила Међународна федерација инжињера консултаната (ФИДИК)“, а у погледу уговорних процедура и поштовања политика и правила Банке о набавкама (из новембра 2017.).  Консултант ће имати улогу Надзора (Инжињера), који ће се у обављању свог посла придржавати домажих закона и прописа о пројектовању, грађењу, надзору, контроли квалитете грађевинских радова и заштити животне средине (Закон о просторном планирању и изградњи Републике Српске, Смјернице за пројектовање путева, изградњу, одржавање и надзор, Закон о заштити животне средине Републике Српске итд.).  Изабрани консултант ће пружати сљедећу врсту услуга:   * Извршавати обавезе „Инжењера“ у складу са одговарајућим клаузулама ФИДИКА, жута књига, и посебним условима уговарања који су утврђени у оквиру уговора о изградњи; * У потпуности преконтролисати предложене пројекте извођача и дати препоруке о томе да ли исти испуњавају односно не испуњавају захтјеве наручиоца. Исте одобрити или не одобрити у договору са наручиоцем; * Прегледати и, у складу са захтјевима, одобрити документацију извођача; * Редовно контролисати и прецизно евидентирати напредак извођача у односу на његов програм изградње; пратити и водити рачуна да извођач напредује у складу са планираном динамиком те предузети све како би се тај напредак одржао. Обезбједити исправно планирање, књижење, мјерење и обрачун радова уз помоћ одговарајућих техника управљања и мјерења; * Редовно контролисати све пројекте и текуће радове у циљу праћења да ли Извођач поштује захтјеве пројектовања, изградње, заштите животне средине, безбједоносне стандарде и добру инжињерску праксу; * Одредити вриједност одобрених и прихваћених радова и материјала за привремене и коначне исплате извођачу; * Водити ажурне евиденције финансија, радова, радника, постројења, безбједоносне ситуације као и све пратеће евиденције на градилишту; достављати одговарајуће извјештаје; * Обезбједити благовремену помоћ и инструкције извођачу у свим областима што подразумјева и објашњења, непредвиђене радове, контролу квалитете, испитивања и слично; * Потврдити границе градилишта и усклађеност са потребним дозволама које су издале надлежне локалне власти, што подразумијева и дозволе за асфалтне базе и каменоломе прије издавања налога за почетак радова; * Одобрити извођачев програм испитивања; провјерити и одобрити испитивања материјала и изведених радова, и по потреби, наложити поновна испитивања; * Наложити отклањање материјала и радова који не испуњавају стандарде; * Помагати у припреми сертификата о завршетку и преузимању радова, сертификата о одговорности за недостатке и сертификата о прихватању; * Пратити да ли извођач поштује све обавезе везане за заштиту животне средине и у пројекту и током изградње.   **7. Почетак и трајање Посла:** Очекивани датум почетка посла је јули 2020. године, а укупна дужина трајања се процјењује на 36 мјесеци плус 24 мјесеца гарантног рока.  8. **Процијењена вриједност Посла:** EUR 6.000.000,00 (без ПДВ).  9. **Критерији:** Могу се кандидовати конслултанти из свих земаља.  За информацију консултантима, тренутно се не могу изабрати фирме, добра и услуге из сљедећих земаља:  према УК 5.3.2 (a): ни једна  према УК 5.3.2 (b): ни једна  Не може се додијелити уговор консултанту који је предмет кривичне пресуде, или чија је подружница предмет кривичне пресуде, и гдје је свака таква кривична пресуда коначна у одговарајућој државној надлежности, а да није прошло више од десет година од датума кад је пресуда постала коначна и датума оцјене о подобности, а Банка закључи да је обезбјеђен судски поступак због адекватног поступка прихватљивог Банци.  10. **Профил консултанта:** Обавезно пружање корпоративних услуга. Пожељно је да консулатант испуњава минимално сљедеће услове:   * Консултант има искуство (као појединац или у саставу заједничког предузетништва) Надзора (Инжињера) према условима уговарања по FIDIC за надзор над извођењем радова на најмање једном (1) тунелу на аутопуту или путу, у дужини од: * пожељно 2,000 m по тунелу у случају профила тунела за аутопут; или * пожељно 4,000 m укупне дужине тунела на путу, тамо гдје је тунел опремљен са ИТС (у складу са Директивама 2004/54/EC европског парламента и европског савјета о минималним условима безбједности у тунелима у оквиру транс-европске мреже путева) * Пројекти који се наводе треба да буду завршени у посљедњих 10 година од датума предаје „Изражавања интереса“. * Консултант треба да има искуства (као појединац или у саставу заједничког предузетништва) Надзора (Инжињера) према условима уговарања по FIDIC за надзор над извођењем радова на изградњи најмање једног (1) аутопута пуног профила по систему пројектуј и изгради. Пожељно је да вриједност уговора за услуге надзора буде 5 милиона евра.   Пројекат који се наводи треба бити успјешно завршен у периоду од 5 година прије датума предаје „Изражавања интереса“.   * Годишњи промет кандидата за сваку од посљедње три године, кад је извршена ревизија извјештаја, мора бити већи од 5 милиона евра; и * У случају заједничког наступа (JV) или конзорцијума, водећи партнер мора да испуни најмање 60%, а други партнери најмање 40% претходних квалификацијских финансијских услова.   11. **Услови за достављање**: Како би одредили способност и искуство консултатнта који жели да уђе у ужи избор, достављени подаци треба да садрже сљедеће:   * Попуњен образац са изјавом и контакт подацима консултанта (TECH-1) * Профил фирме/групе, организација и особље (максимално 2 до 4 странице) и информације о претходном искуству на пројекту или сличним задацима преузетим у посљедњих пет (5) година, укључујући информације о вриједности уговора, уговорном органу/клијенту, локацији/земљи пројекта, трајању (од мјесеца/године до мјесеца/године), основним активностима, циљевима (образац TECH-2). * Биографије (CV) **кључног особља** који ће обављати Посао са подацима о квалификацијама и искуству на сличним пословима, нарочито пословима у посљедњих пет година, укључујући и информације о уговорном органу/клијенту, локацији/земљи пројекта, трајању (од мјесеца/године до мјесеца/године), расположивим мјесецима ангажовања стручњака, о буџету за посао, основним активностима, циљевима (образац TECH-7); треба укључити минимално сљедеће позиције:   + Представних Надзора у земљи / резидент инжињер   + Замјеник Надзора у земљи / замјеник резидент инжињера   + Стручњаци за ревизију пројекта [све дисциплине]   + Стручњаци за грађевинске радове [све дисциплине]   + Стручњаци за тунеле   + Стручњаци за опрему за рад на тунелима   + Стручњаци за квалитету материјала   + Стручњак за „BIM“   + Стручњак за заштиту животне средине   + Стручњаци за уговоре/финансије * Облик удруживања (под-извођач / заједнички наступ) за извршење уговора, ако постоји удруживање, и подаци о водећем партнеру. Подаци који се траже о водећем предузећу, тражиће се и за повезано предузеће/предузећа; * Списак текућих уговора укључујући датум почетка, датум завршетка и ангажовано особље.   Консултанти могу да користе обрасце који се налазе на <https://drive.google.com/file/d/10eIG6g3aXbCjAJuYZcivRrrnqxazXHIj/view?usp=sharing> или друге обрасце који у потпуности садрже исте информације. Међутим, коришћење обрасца за Изјаву консултанта (TECH-1) је обавезно.  Изражавање интереса не смије прећи 25 страна (без биографија, обрасца изјаве консултанта и контакт подацима).  Један оригинал и једна копија „Изражавања интереса“ **на енглеском**, и један примјерак на **матерњем језику клијента** (на једном од званичних језика Босне и Херцеговине: српском, босанском и хрватском), достављају се Клијенту на коверти са назнаком **„ИЗРАЖАВАЊЕ ИНТЕРЕСА за пружање консултантских услуга: Надзор над пројектовањем и изградњом аутопута на Коридору Vc кроз Републику Српску – обилазница Добој, дионица од моста Руданка (укључујући и мост) до тунела Путниково брдо 2“** на адресу Клијента најкасније 13. фебруара 2020. у 11:00 часова по локалном времену (да до тада буду на адреси Клијента).  „Изражавање интереса“ примљено по истеку рока неће се прихватити. Благовременост достављања „Изражавања интереса“ одређује искључиво Клијент на основу времена и датума пријема „Изражавања интереса“.  ***12.* Критерији за улазак у ужи избор (кратку листу):** Сваки одговор на ово Обавјештење о набавци ће се процјењивати на основу сљедећих критерија за улазак у ужи избор:  1) профил фирме и опште искуство: 20%,  2) посебно искуство: 40%; искуство пружања консултантских услуга на сличним пословима.  3) расположивост квалификованих стручњака:  40%, |
| Како би доказао расположивост квалификованих стручњака, Консултант ће доставити по једну биографију за сваку позицију обавезну за реализацију уговора, у складу са претходно наведеним.  **Поступак набавке:** Набавка консултантских услуга ће се вршити према Политикама и правилима за набавке Европске банке за обнову и развој од 1. новембра 2017.  Као одговор на овај позив, припремићемо листу квалификованих фирми које ће бити позване да доставе своје понуде.  Ако је Консултант у судском поступку или путем друге званичне истраге проглашен одговорним за учествовање у забрањеним радњама по Правилима за набавке Европске банке за обнову и развој, подаци о разлозима за такву пресуду у поменутом поступку се морају доставити уз пријаву за изражавање интереса.  Инвеститор задржава право да не изабере консултантску фирму окривљену за учешће у забрањеним радњама без обзира на резултате техничке евалуације пријаве за изражавање интереса.  Додатне информације могу се добити од 8:00 до 15:00 часова по локалном времену на сљедећој адреси:  **Давор Вучковић**  **Јавно предузеће „Аутопутеви Републике Српске“ Бања Лука**  **Ул. Васе Пелагића 10, 78000 Бања Лука**  **Тел: +387-51-233 670**  **Факс: +387-51-233 700** |